Na diaľnici D1 v úseku Poprad – Behárovce si vodiči vyskúšajú 140 km/h
Od 1. októbra budú môcť vodiči na diaľnici D1 v úseku Poprad – Behárovce jazdiť rýchlosťou až 140 km/h. Zvýšenie rýchlosti bude platiť do konca mesiaca a jeho cieľom je sledovať správanie vodičov.
Národná diaľničná spoločnosť začala v druhej polovici septembra s betónovaním nosičov dopravného značenia a osádzaním dopravných značiek. Tie by mali byť odkryté v utorok 1. októbra. Na vybranom úseku D1 Poprad – Behárovce budú môcť vodiči jazdiť rýchlosťou 140 km/h. Ministerstvo dopravy a výstavby Slovenskej republiky chce týmto spôsobom zistiť, aké bude správanie vodičov po zvýšení rýchlostného limitu. Na základe výsledkov skúšobnej prevádzky sa ministerstvo rozhodne, či ponechá zvýšenú rýchlosť pod Tatrami natrvalo.
Prečo práve D1 Poprad – Behárovce?
Tento úsek bol pre skúšobnú prevádzku vybraný z dôvodu, že spĺňa najvyššie bezpečnostné štandardy. Ak prinesie skúšobná prevádzka pozitívne výsledky, do budúcnosti sa uvažuje nad zvýšením rýchlosti na diaľnici D1 medzi Trenčínom a Trnavou a na diaľničnom úseku Prešov - Košice.
Jazdí zvyšok Európy bez obmedzenia?
Všetky európske krajiny majú na diaľniciach zavedený rýchlostný limit, s výnimkou niektorých diaľničných úsekov v Nemecku. Aj keď sa o Nemecku hovorí ako o krajine, v ktorej môžete jazdiť po diaľnici neobmedzenou rýchlosťou, pravdou je, že neobmedzená rýchlosť sa vzťahuje iba približne na polovicu diaľničných úsekov v krajine. Na zvyšnej časti diaľnic v Nemecku musia vodiči dodržiavať rýchlosť 130 km/h.
Jazdu si užívajte, ale vždy myslite na bezpečnosť
Ak plánujete vyskúšať povolených 140 km/h, myslite v prvom rade na stav vášho vozidla a na to, či auto jazdu zvládne a bude plne ovládateľné. Držíme vám palce, aby ste skúšobnú jazdu zvládli bez problémov. V prípade, že sa nejaký vyskytne, môžete sa spoľahnúť na naše online PZP, ktoré si cez internet uzatvorilo aj množstvo vodičov pod Tatrami.
Viac užitočných článkov zo sveta áut a PZP
PZP na elektromobil
4 chyby ktoré vodiči najčastejšie robia pri uzatváraní PZP
Získajte k poisteniu auta aj tankovaciu kartu v hodnote až 30 eur
Neopúšťajte bezpečie svojho domu. Tieto poistenia vybavíte aj online
Diaľničná známka 2020 – cena, platnosť, predaj, spoplatnené úseky
Pripoistenie stret so zverou k PZP
Štátna dotácia na hybrid a elektromobil – až 8 000 € na nové auto
5 najväčších zmien v dopravných predpisoch od 1. decembra 2019
Štátna dotácia na elektromobil – Ako ju získať?